Bjørg Vik

**Bjørg Vik** (født 11. september 1935 i Oslo, død 7. januar 2018) var en norsk forfatter og dramatiker.

## Liv og virke
Hun var utdannet ved Journalistakademiet, og var ansatt i *[[Porsgrunns Dagblad]]*. Hun debuterte som forfatter i 1963 med novellesamlingen *Søndag eftermiddag*, og ble særlig kjent for sine noveller. Strøket hun senere beskriver i sine selvbiografiske romaner rundt Bislett og St.Hanshaugen, er det som hun selv vokste opp i. 

Hun var styremedlem i Norsk Forfattersentrum og Pressens Faglige Utvalg. Særlig på 1960- og 1970-tallet viste Viks forfatterskap et sterkt feministisk engasjement, og i 1973 var hun med på å starte kvinnetidsskriftet *[[Sirene (magasin)|Sirene]]*.

Tekstene hennes er oversatt til over 30 språk, og har tre ganger vært innstilt til Nordisk råds litteraturpris. Hun mottok Telemark fylkeskommunes kulturpris 1987. Av sitt forfatterskap var hun selv mest stolt av Elsi-trilogien, som delvis har en del selvbiografiske trekk. Trilogien består av *Små nøkler store rom* fra 1988, *Poplene på St. Hanshaugen* fra 1991 og *Elsi Lund* fra 1994. Bøkene forteller om Elsi Lund fra hun var liten jente i Oslo, oppveksten og hvordan hun etter hvert fikk jobb som journalist.

## Bibliografi
* *Søndag ettermiddag* &ndash; noveller (1963)  
* *Nødrop fra en myk sofa* &ndash; noveller, (1966) 
* *Ferie* &ndash; hørespill (1967) 
* *Det grådige hjerte* &ndash; noveller, (1968) 
* *Gråt, elskede mann* &ndash; roman, (1970)
* *Kvinneakvariet* &ndash; noveller, (1972)
* *To akter for fem kvinner* &ndash; skuespill, (1974) 
* *Hurra, det ble en pike* &ndash; skuespill, (1974) 
* *Fortellinger om frihet* &ndash; noveller, (1975) 
* *Gutten som sådde tiøringer* &ndash; barnebok, (1976) 
* *Sorgenfri: fem bilder om kjærlighet* &ndash; skuespill, (1978) 
* *En håndfull lengsel* &ndash; noveller, (1979) 
* *Det trassige håp* (1981)
* *Tone-16* &ndash; novelle, (1981)
* *Snart er det høst* &ndash; noveller, (1982)  
* *Fribillett til Soria Moria* &ndash; skuespill, (1984)  
* *En gjenglemt petunia* &ndash; noveller, (1985) 
* *Jørgen Bombasta* &ndash; barnebok, (1987) 
* *Små nøkler, store rom* &ndash; roman, (1988) 
* *Vinterhagen* &ndash; skuespill, (1990) 
* *Poplene på St. Hanshaugen* &ndash; roman, (1991)
* *Reisen til Venezia* &ndash; skuespill, (1992)  
* *Den lange reisen til et annet menneske* &ndash; noveller, (1993)  
* *Elsi Lund* &ndash; roman, (1994) 
* *Gatenes magi* &ndash; fortellinger, (1996) 
* *Roser i et sprukket krus* &ndash; roman, (1998)
* *Alt kvinner tilgir* &ndash; skuespill, (1999) 
* *Salong Saratustra* &ndash; skuespill, (2001) 
* *Forholdene tatt i betraktning* &ndash; noveller, (2002) 
* *Søndag ettermiddag* &ndash; skuespill, (2003)
* *Sensommer* &ndash; noveller i utvalg (2005)

## Priser
* Riksmålsforbundets litteraturpris 1972
* Aschehougprisen 1974
* Kritikerprisen 1979 for *En håndfull lengsel*
* Cappelenprisen 1982
* Doblougprisen 1987
* Bokhandlerprisen 1988 for *Store nøkler, små rom*
* Ibsenprisen 1992 for *Reisen til Venezia*
* Amalie Skram-prisen 1996

## Heder og ettermæle

### Vei og portrett i Porsgrunns gatebilde
I Porsgrunn er en vei oppkalt etter henne. Bjørg Viks vei finnes i bydelen Vestsiden, like ved huset der hun bodde frem til sin død.

Et monumentalportrett av henne har blitt malt på endegavlen til en bygård i Porsgrunns hovedgate Storgata.

### Bjørg Vik-prisen
Bjørg Vik-prisen er innstiftet til minne om henne. Prisen skal ifølge statuttene tildeles «en norsk forfatter som gjennom enkeltverk eller forfatterskap viser orginalitet, litterær kvalitet og nytenkning».

#### Mottagere

* 2023: Marie Aubert
* 2024: Frederik Svindland
* 2025: Agnes Ravatn

## Litteratur
Høsten 2021 ble en biografi om Bjørg Vik, skrevet av sønnen Lars Vik, utgitt på Cappelen Damm. Biografien har tittelen *Bjørg Viks vei*.

## Referanser


## Eksterne lenker
* 
*  Bjørg Vik  i Norske Dramatikeres Forbund
*  Bjørg Vik i Cappelen Forlag
*  Bjørg Vik i NRK Forfatter
*  Digitaliserte bøker av Vik og om Vik hos Nasjonalbiblioteket.